РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 30

от заседание на Комисия ”Професионална квалификация и 
информационни технологии”,
проведено на  14.11.2017 г.

Днес,  14.11.2017 г. /вторник/ от 15:30 часа се проведе заседание на комисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА 
СЕВДАЛИН МАВРОВ	

На заседанието присъстваха експертните сътрудници към комисията: инж. Валери Михайлов – директор на дирекция „ИТСС”, инж. Мирослава Чирпъкова – началник отдел „ИООСВ“, инж. Светослав Неделчев – началник отдел „ИОВСС“.

Предложение от г-жа Калина Чапкънова, г-жа Гергана Мутафова и г-жа Боряна Димитрова за включване на допълнителна точка към дневния ред: 

Обсъждане на решение на КПКИТ в т.1 по Протокол № 28 от 01.11.2017г., във връзка с многобройни запитвания на магистрати от страната и указание на Главния прокурор на Република България, уреждащо материята.

Комисия “Професионална квалификация и
информационни технологии”
Р Е Ш И :

Включва в дневния ред следната допълнителна точка: Обсъждане на решение на КПКИТ в т.1 по Протокол № 28 от 01.11.2017г., във връзка с многобройни запитвания на магистрати от страната и указание на Главния прокурор на Република България, уреждащо материята.

1.ОТНОСНО: Писмо от зам. министър-председателя по правосъдната реформа и министър на външните работи с вх. № ВСС-14921/08.11.2017г.

Комисия “Професионална квалификация и
информационни технологии”
Р Е Ш И :

1.1. Приема изготвената информация от дирекция „Информационни технологии и съдебна статистика“.
1.2. Изпраща информацията и решението по т. 1.1. на представляващия Висшия съдебен съвет.

2.ОТНОСНО: Отчет от Консорциум „Лирекс БГ“ ООД - „ИндексБългария“ ООД за основните дейности по следгаранционното обслужване на АИС „Бюра съдимост“ през 2017 г.

Комисия “Професионална квалификация и
информационни технологии”
Р Е Ш И :

2.1. Приема отчета от Консорциум „Лирекс БГ“ ООД - „Индекс-България“ ООД за основните дейности по следгаранционното обслужване на АИС „Бюра съдимост“ през 2017 г.  
2.2. Сключването на договор от органите на съдебната власт за следгаранционна поддръжка на АИС „Бюра съдимост" с Консорциум „Лирекс БГ" ООД - „Индекс-България" ООД за срок от една календарна година, считано от 01.01.2018 г. е целесъобразно.  
2.3. Изпраща решението на комисията и отчета от Консорциум „Лирекс БГ" ООД - „Индекс-България" ООД на комисия „Бюджет и финанси", по компетентност.

3.ОТНОСНО: Писмо от председателя на Апелативен съд гр. Бургас във връзка с проблеми в работата с ЕИСПП.

Комисия “Професионална квалификация и
информационни технологии”
Р Е Ш И :

3.1. Изпраща писмото на председателя на Междуведомствения съвет за методическо ръководство на Единната система за противодействие на престъпността, по компетентност, с предложение за включване в заседание на съвета.
3.2. Комисията изразява готовност, след изготвяне на отговори по повдигнатите въпроси, същите да бъдат разпространени  до съдилищата.

4. ОТНОСНО: Искане от председателя на Апелативен съд гр. Бургас за предоставяне на достъп до тестовата версия на Единния портал за електронно правосъдие.

Комисия “Професионална квалификация и
информационни технологии”
Р Е Ш И :

4.1. Изпраща писмото от председателя на Апелативен съд гр. Бургас на разработчиците на Единния портал за електронно правосъдие, за оказване на съдействие на съда.

5.ОТНОСНО: Писмо от „Информационно обслужване“ АД с вх.            № ВСС-12134/07.11.2017 г.

Комисия “Професионална квалификация и
информационни технологии”
Р Е Ш И :

5.1. Да се уведоми директора на „Информационно обслужване“ АД, че описаната в писмото му дейност е включена като част от проект, който е одобрен и предстои сключване на договор за изпълнение с Управляващия орган по ОПДУ.

6.ОТНОСНО: Предложение от председателя на Окръжен съд гр. Сливен за закупуване на софтуерни продукти.
 Искането е за закупуване на софтуерни продукти, след вътрешна компенсирана промяна по бюджетната сметка на съда за 2017г.

Комисия “Професионална квалификация и
информационни технологии”
Р Е Ш И :

6.1. Не възразява по предложението на председателя на Окръжен съд гр. Сливен, за закупуване на поисканите софтуерни продукти.
6.2. Изпраща решението по т. 6.1 на комисия „Бюджет и финанси" към Пленума на ВСС, по компетентност.

7.ОТНОСНО: Искане от председателя на Окръжен съд гр. Варна за осигуряване на средства за закупуване на 30 акумулаторни батерии и 3 хард диска.
Комисия “Професионална квалификация и
информационни технологии”
Р Е Ш И :

7.1. Връща искането на председателя на Окръжен съд гр. Варна за окомплектоване с поне 3 оферти по всяка от позициите.
7.2. Изпраща решението на комисията на председателя на Окръжен съд гр. Варна.

8.ОТНОСНО: Искане от председателя на Районен съд гр. Троян за осигуряване на средства за закупуване на сървър, скенер и UPS.

Комисия “Професионална квалификация и
информационни технологии”
Р Е Ш И :

8.1. Връща искането в частта за закупуване на сървър и UPS за сървър на председателя на Районен съд гр. Троян за окомплектоване по приетите правила от Висш съдебен съвет по протокол №23/05.06.2014г., относно придобиването на хардуер и софтуер с актуална справка за наличната техника и минимум 3 оферти за един и същ вид и модел искана техника.
8.2. Да се предоставят на Районен съд гр. Троян 2 бр. скенери от предназначените за ВСС по проведената през 2017г. централизирана поръчка за доставка на техника.
8.3. Изпраща решението на комисията на председателя на Районен съд гр. Троян, за сведение и изпълнение.

9.ОТНОСНО: Искане от председателя на Районен съд – Пирдоп за увеличаване на щатната численост на длъжността „системен администратор“ от 0,5(половин) на 1(една цяла) бройка.

Комисия “Професионална квалификация и
информационни технологии”
Р Е Ш И :

9.1. Подкрепя искането на председателя на Районен съд – Пирдоп за увеличаване на щатната численост на длъжността „системен администратор“ от 0,5(половин) на 1(една цяла) бройка.
9.2. Изпраща решението по т. 9.1 на комисия „Съдебна администрация” към СК на ВСС, по компетентност.

10.ОТНОСНО: Искане от председателя на Районен съд                                гр. Димитровград за осигуряване на средства за закупуване на копирна техника.

Комисия “Професионална квалификация и
информационни технологии”
Р Е Ш И :

10.1. Искането от председателя на Районен съд гр. Димитровград за осигуряване на средства за закупуване на копирна техника не е от компетентността на КПКИТ. Същото е предадено на дирекция „Бюджет и финанси" на 10.11.2017 г..

Допълнителна точка:

11. ОТНОСНО: Обсъждане на решение на КПКИТ в т.1 по Протокол № 28 от 01.11.2017г., във връзка с многобройни запитвания на магистрати от страната и указание на Главния прокурор на Република България, уреждащо материята.

Комисия “Професионална квалификация и
информационни технологии”
Р Е Ш И :

11.1. ДОПЪЛВА решението си по Протокол № 28 от 01.11.2017 г., т.1.1, както следва:
1.1. Да се преустанови, считано от 05.11.2017 г. публикуването в интернет сайтовете на съдилищата и ЦУБИПСА, актовете на съдилищата по наказателни дела, с които подсъдимият е осъден да изтърпи съответно наказание, до получаване на уведомление от прокурора за предприети действия по привеждане в изпълнение. Забраната не се отнася до първоинстанционните присъди и въззивни решения, които са обжалвани и протестирани. 
2. ДОПЪЛВА т.1.2. препоръчания механизъм по изпълнение на чл. 64, ал, 2 от ЗСВ:
- В срока по чл. 416, ал. 6 от НПК първоинстанционната прокуратура  изпраща уведомления за предприетите действия по привеждане в изпълнение на наказанията от нейната компетентност в съответния й първоинстанционен съд, както и до съда, постановил окончателен съдебен акт.
- След получаване уведомление от прокурора, окончателният съдебен акт се публикува в интернет сайта на съответния съд и в ЦУБИПСА.

ПРЕДСЕДАТЕЛ НА КОМИСИЯ ПО
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:     /П/

КАЛИНА ЧАПКЪНОВА